Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 73/12/8802	Košice I, 21.6.2012
EEČ : 2-63-125-2012

U Z N E S E N I E

Trestná vec:	obvinená XXXXX 
Prečin:	Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

         - v dobe od 01.10.2007 v Košiciach, na ul. Lomenej č. 12, neoprávnene bráni v užívaní XXXXX XXXXX, s.r.o., XXXXX, XXXXX, aj napriek tomu, že táto povinnosť jej bola určená rozhodnutím Okresného súdu XXXXX I, pod sp. zn. 12C/207/2008-77, zo dňa 14.09.2010, a vykonateľnosť dňa 23.11.2010, kde bola uložená povinnosť vydať byt XXXXX do 15 dní od právoplatnosti rozsudku bez bytovej náhrady, čo sa nestalo a týmto bola Bytovému podniku mesta XXXXX, s.r.o. so sídlom na Južnom nábreží č. 13, spôsobená škoda vo výške 6.327,40 €,

lebo je trestné stíhanie neprípustné podľa § 9 odsek 1 písmeno d
Odôvodnenie:

                                
	Uznesením policajného orgánu Obvodného oddelenia PZ XXXXX - Staré mesto sp. zn. ČVS-ORP-55/SM-KE-2012 zo dňa 09.02.2012 bolo začaté trestné stíhanie a uznesením toho istého orgánu zo dňa 24.04.2012 vznesené obvinenie XXXXX  pre prečin neoprávneného zásahu do práva k domu, bytu alebo nebytovému priestoru podľa § 218 ods. 1 Trestného zákona, na tom skutkovom základe, že

-	v dobe od 01.10.2007 XXXXX neoprávnene bráni v užívaní 2-izbového bytu č. 7 na 3. poschodí Bytovému podniku mesta XXXXX, s.r.o., XXXXX, XXXXX, aj napriek tomu, že táto povinnosť jej bola určená rozhodnutím Okresného súdu XXXXX I, pod sp. zn. 12C/207/2008-77, zo dňa 14.09.2010, a vykonateľnosť dňa 23.11.2010, kde bola uložená povinnosť vydať byt č.7, na 3. poschodí v obytnom dome na XXXXX do 15 dní od právoplatnosti rozsudku bez bytovej náhrady, čo sa nestalo a týmto bola Bytovému podniku mesta XXXXX, s.r.o. so sídlom na Južnom nábreží č. 13, spôsobená škoda vo výške 6.327,40 €.

Dňa 01.06.2012 predložil policajný orgán Obvodného oddelenia PZ XXXXX - Staré mesto návrh na zastavenie trestného stíhania proti obv. XXXXX, rod. Petrušovej, nakoľko táto zomrela.

Po preskúmaní spisového materiálu som dospel k záveru, že návrh policajného orgánu je dôvodný.
	
Z úmrtného listu, ktorý bol obstaraný policajným orgánom počas skráteného vyšetrovania vyplýva, že obv. XXXXX, XXXXX dňa 17.05.2012 zomrela.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné (§ 9).

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vzhľadom k tomu, že obvinená dňa 17.05.2012 zomrela, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor